kardosdrur/scandi-wiki huggingface dataset:
FDF Skjern

FDF Skjern er en del af Frivilligt Drenge- Og Pige-Forbund, FDF.

Historie 
FDF Skjern blev stiftet den 26. september 1911. To lærere ved Byskolen (Søndergaard-Jacobsen og Hermansen) følte der manglede en forening for drenge i byen. Det startede ganske beskedent med 31 indmeldte drenge. Man havde møde hver 14. dag, gymnastik hver uge samt musikøvelser et par aftener om ugen. I efteråret var der plads til marchøvelser. For at skaffe penge til nogle horn blev der afholdt koncert i byen. I August 1912 havde man den første længere tur. Med fuld musik og ny fane i spidsen gik man til Venø bugt over Brejning, Holstebro og Hjerm. Hjemturen blev dog med tog til Ringkøbing, hvorfra man så gik til Skjern. Ved FDF Skjern’s 60 års jubilæum kunne landsforbundet formand konstatere, at FDF Skjern var et sted man blev varmt modtaget og trods medgangs- og modgangstider i forbundet har kredsen været stabil og respekteret for sit store arbejde. Tidligere kredsfører Laurids Hansen (1946-1970) fortæller således: Kredsens første formand var Troels Christensen, der sammen med kredsens stifter og kredsfører Søndergaard-Jacobsen, L. Knudsen M. Joh. Knudsen og J.M. Stobbe dannede den første bestyrelse. 

Ved 50-års jubilæet i 1961 blev Søndergaard-Jacobsen og nu afdøde J.M. Stobbe udnævnt til æresmedlemmer i kredsen. I forvejen var fhv. bankbestyrer P. Ingolf Christensen æresmedlem. Gennem to lange perioder som kredsfører havde han kredsens første tyve år været med til at sætte sit uudslettelige præg på kredsens udvikling. Med landsforbundets hovedbestyrelse var han ikke altid enig, men hans frie livssyn har uden tvivl præget FDF Skjern, så kredsen blev et samlingssted for drenge fra alle samfundslag og folkekirkelige retninger. På kredsførerposten i de forløbne seks årtier har desuden lærer Astrup, Chr. Christiansen, Hans Kruse, P. Haahr og Karl Fjord hver for sig været med til at præge kredsen. L.P. Lauritsen virkede i mange år som formand for bestyrelsen og samtidig i en kort periode som konstitueret kredsfører. Han bkev hædret med landsforbundets hæderstegn i guld. Endvidere har Johs. Beiter, Karl Fjord og A. Søndergaard siddet som formænd for skiftende bestyrelser. Mange, mange flere aktive ledere har været med til at præge kredsens arbejde i de første 60 år.

Dejbjerggaarden 

En af de store begivenheder i FDF Skjern’s historie er opførelsen af lejrbygningen Dejbjerggaarden. Den er opført i den sydlige del af Dejbjerg Plantage, på den grund, som blev købt i 1959. I 1964 gik man med planer om byggeri, og en tidligere Skjern-FDF’er, Ole Søndergaard, tegnede lejren. Byggeriet blev påbegyndt i 1964 og i forsommeren 1967 kunne Dejbjerggaarden tages i brug. Lejren var opført næsten udelukkende ved frivillig arbejdskraft, for mange af byens håndværkere og fædre gav mange timer til dette arbejde.

Skjern
Haller Å

Haller Å er et lille godt 11 km langt tilløb til Karup Å. Den har sit udspring på Gråhede i Thorning Sogn, nordvest for Silkeborg, i Silkeborg- og Viborg Kommuner. Den modtager vand fra Hauge Sø via Voer Strøm. Den har en middelvandføring på 175 l vand/sekund. Haller Å er kendt som gydeplads for Karup Å-laksen, hvorfor den har været genstand for stor opmærksomhed fra biologerne, og man har lavet en omlægning der har flyttet udløbet i Karup Å væk fra et dambrug som forstyrrede passagen.

I 2014 gennemførte man en naturgenopretning af åen ved Kong Knaps Dige, hvor Hærvejen krydser Haller Å. På en fem-seks kilometer lang strækning har man lagt grus og sten ud, fjernet spærringer og renset  vandhuller op. Å-projektet er gennemført af lodsejere langs åen, lystfiskerforeningerne i Karup Å  og Silkeborg Kommune.

Referencer

Eksterne henvisninger
 Mere slyng i Haller Å silkeborgkommune.dk december 2014

Vandløb i Danmark
Viborg Amt
Naturgenopretning i Danmark
Nena

Nena født Gabriele Susanne Kerner (24. marts 1960 i Hagen, Nordrhein-Westfalen, Tyskland) er sangerinde, skuespiller og medstifter (sammen med tre andre) af "Den Ny Skole i Hamborg" Neue Schule Hamburg, en skole opbygget efter samme principper som Sudbury model. Hun blev internationalt kendt i 1984 med sangen 99 Luftballons (på engelsk hedder den 99 Red Balloons). Nena kan betegnes som en af de seneste kunstnere af den tyske musikbølge fra 1970'erne og starten af 1980'erne, som gik under fællesbetegnelsen Neue Deutsche Welle, og som også omfatter kunstnere som Nina Hagen. Nena var også navnet på det band, som hun stod i spidsen for i perioden 1981-1987. I 2002 genudsendte hun en del af de største hits med stor succes.

Biografi

Opvækst 
Gabriele Susanne Kerner blev født i 1960 i en familie i den lille by Breckerfeld nær Hagen. Hun voksede op i Breckerfeld og flyttede siden til Hagen. Allerede som treårig fik hun på en ferierejse til Spanien med sine forældre kælenavnet "Nena", som er spansk og betyder “lille pige”. I 1977 forlod hun gymnasiet uden at have taget sin afsluttende eksamen, men gik i stedet I lære hos en guldsmed.

Karrieren starter 
Hendes musikalske karriere startede I sommeren 1979, hvor guitaristen Rainer Kitzmann tilbød hende at være forsanger I hans band The Stripes. Gruppen havde faktisk et mindre hit med sangen Ecstasy, men et reelt gennembrud blev det ikke til, og gruppen gik i glemmebogen.

I 1981 flyttede Nena og hendes daværende kæreste, trommeslageren Rolf Brendel, til Vestberlin, hvor de mødte resten af de musikere, der siden blev til rockgruppen Nena, nemlig guitaristen Carlo Karges, tangentspilleren Uwe Fahrenkrog-Petersen, og bassisten Jürgen Dehmel.
I 1982 udsendte Nena den første single Nur geträumt. Nena kom med i TV-showet Musikladen, og så tog tingene fart. Singlen blev solgt i 40.000 eksemplarer dagen efter hendes fjernsynsoptræden og røg direkte ind på en 2. plads på den officielle tyske salgs-hitliste.
Uden at vide det havde folk været vidne til det, der skulle vise sig at være den største tysksprogede musiksucces siden Marlene Dietrichs succes i 1930'erne.

International succes og opløsning 
Året efter, i 1983 kom det første album, der bare hed "Nena". Udover Nur Geträumt indeholdt det hit-singler som Leuchtturm og ikke mindst verdenshittet 99 Luftballons (der siden blev udsendt på engelsk med titlen 99 Red Balloons, men i mange lande inklusiv USA var det den tyske version, der hittede). Sangen blev i 1983 nummer 1 på den tyske salgs-hitliste, og på hitlisterne i hele Europa inklusiv den engelske (den engelsk sprogede version – nåede placering som nummer 1) og den amerikanske (den originale tyske version – bedste placering som nummer 2). Den dag i dag er sangen den mest solgte tysksprogede single nogensinde, og kendes af folk i alle lande.
I årene herefter opnåede gruppen stor succes med sine i alt 4 albums, der alle indeholder flere hitsingler, herunder Irgendwie, Irgendwo, Irgendwann.

Gruppen opløstes i 1987 og Nena fortsatte som solist.

Eksterne henvisninger 

 
 Nenas officielle hjemmeside

Neue Deutsche Welle
Skuespillere fra Tyskland
Sangere fra Tyskland
Personer fra Hagen
Boyfriend.dk

Boyfriend.dk er med sine ca. 40.000 profiler Danmarks største online netværk og datingwebsite for seksuelle minoriteter; homo-, bi- og transseksuelle. Siden blev lanceret 13. december 2002. Siden Girlfriend.dk har samme indhold, blot med andre farver.

Sitet blev i 2005 nomineret til "årets medie" i forbindelse med uddelingen af LGBT Danmarks LGBT-priser.

Boyfriend.dk var målt på sidevisninger Danmarks 16. største hjemmeside i 2011.

Eksterne henvisninger 
 Boyfriend.dk
 Girlfriend.dk

Referencer 

Etableret i 2002
Community Sites
LGBT
Netdatingtjenester
Bagdad Lufthavn

Bagdad Lufthavn (, ) er Iraks største lufthavn. Den ligger i udkanten af Bagdad, ca. 16 km vest for bykernen.

Inden Irakkrigen i 2003 hed lufthavnen Saddam International Airport, til ære for Iraks diktator Saddam Hussein. Efter invasionen blev den dog omdøbt til Baghdad International Airport.

Lufthavnen blev bygget imellem 1979 og 1982. Den blev overtaget af det amerikanske militær, da Bagdad faldt i april 2003. I dag er lufthavnen under civil kontrol, men i området rundt om lufthavnen ligger en del af koalitionsstyrkernes vigtige installationer og baser og huser blandt andet en irakisk flyvestation, New Al Muthana Air Base.

Eksterne henvisninger 

Irak
Lufthavn
Lufthavne
Ketobemidon

Ketobemidon er et kraftigt smertestillende lægemiddel i opioid gruppen. Stoffet er ca. dobbelt så potent som morfin. Udover en virkning på opioidreceptorer, har stoffet også en vis antagonistisk virkning på NMDA-receptoren formidlet af dens metabolit norketobemidon.

Ketobemidon markedsføres af Pfizer som kombinationspræparatet Ketogan, der udover ketobemidon indeholder det muskelafslappende stof 3-dimethylamin-1,1-diphenylbut-1-en.

Ketobemidon var første gang syntetiseret i 1942. Efter studier viste at stoffet var mere afhængighedsskabende end morfin, faldt det ud af favør i de fleste lande. Anvendelsen af ketobemidon er dog fortsat i Skandinavien, specielt i Danmark er stoffet stadig hyppigt anvendt.

Lægemidler tilhørende nervesystemet
Opioider
Dating.dk

Dating.dk er Danmarks første og største datingside på internettet med 112.656 brugere (pr. oktober 2012). Siden, som blev startet af bl.a. Morten Wagner, lanceredes i 1998 og ejes og drives af Freeway ApS. Dating.dk er desuden medejer af den konkurrerende tjeneste Single.dk.

Siden kan benyttes gratis, men de fleste funktioner kræver abonnement. Tjenesten er desuden tilgængelig som app til både iOS og Android.

Eksterne henvisninger 
 Dating.dk 
 FDIM toplisten 
Single.dk 

Netdatingtjenester
Etableret i 1998
Freeway Holding
Bo Hr. Hansen

Bo Hr. Hansen (født 20. oktober 1961 og døbt Bo Erhard Hansen) er en dansk manuskriptforfatter m.m.

Bo Hr. Hansen er forfatter til fem digtsamlinger, senest Død og status, 2011, og har skrevet mange manuskripter til film, tv og teater. Foruden filmene nedenfor kan nævnes tv-julekalendrene Jesus & Josefine fra 2003 og TV 2's Mikkel og Guldkortet fra 2008 (begge skrevet i samarbejde med Nikolaj Scherfig), samt mini-serien Album efter Benn Q. Holms roman, instrueret af Hella Joof (Danmarks Radio 2008). Bo Hr. Hansen modtog (med Peter Schønau Fog for instruktion og Thomas Stenderup for produktion) Nordisk Råds Filmpris 2007 for manuskriptet til Kunsten at græde i kor.

Han har udtalt at han vil bruge "Hr." i sit navn lige så længe Lars von Trier bruger 'von' i sit. Det var dog blot en vittighed, han lod falde i forbindelse med pressematerialet til De største helte. Det kunstige mellemnavn 'hr.' kan dateres til 1983, hvor han brugte det i forbindelse med digte i tidsskriftet Sidste Skrig, og er ikke at forveksle med filminstruktøren Christoffer Boes produktionsnavn Hr. Boe & Co.

Filmografi 
Bo Hr. Hansen har bl.a. skrevet filmmanuskriptet til følgende film, med andre eller alene:
 De skrigende halse (1993)
 Drengen der gik baglæns (1994)
 De største helte (1996)
 Antenneforeningen (1999)
 Kald mig bare Aksel (2002)
 En som Hodder (2003)
 Oskar og Josefine (2005)
 Nordkraft (2005)
 Fidibus (2006)
 Kunsten at græde i kor (2007)
 Her bor Jensen (2010)
 Grantræet (2011)
 Kapgang (2014)
 Steppeulven (2014)

Eksterne henvisninger 
 

Manuskriptforfattere fra Danmark
Dansksprogede forfattere fra Danmark
Personer i Kraks Blå Bog
Personer fra København
Tuscarora-krigen

Tuscarora-krigen blev udkæmpet i North Carolina fra efteråret 1711 til 11. februar 1715 mellem de britiske, hollandske og tyske nybyggere og Tuscarora-stammen, en lokal indianerstamme. En fredstraktat blev indgået i 1715.

North Carolinas historie
Amerikanske krige
Nagarjuna

Acharya Nāgārjuna (telugu: నాగార్జున; kinesisk: 龍樹; tibetansk: Klu Sgrub) (ca. 150 – 250 e.v.t.) var en indisk filosof og grundlæggeren af Madhyamaka-skolen inden for Mahayana-buddhismen. Han bliver af mange regnet som den mest indflydelsesrige buddhisttænker efter prins Siddharta Gautama selv.

Han argumenterede for, at det at stræbe efter et nirvana er et begær, hvor fænomenernes verden, samsara, i virkeligheden er identisk med nirvana, da de betinger hinanden, som det absolutte betinger det relative og omvendt. 

Han satte "det tomme" højere, og det er deraf at meditationsskolerne kommer. Man kan ikke meditere og tænke på ingenting, derfor er man nødt til at tænke på en ting. For eksempel åndedræt eller en kilden i tungen.

Referencer

Eksterne henvisninger 

Filosoffer fra Indien
Tjek fødsels- og dødsår
ODF

ODF, akronymet henviser til forskellige artikler:

 Open Document Format – ISO-standard (ISO/IEC 26300:2006), godkendt december 2006.
 Optical Fiber Distribution Frame – passivt hjælpemiddel med tilknytning til telekommunikation.
Varna Palæet

Varna Palæet er en skovrestaurant i Marselisborg Skov syd for Aarhus centrum. Den er er opført 1908-1909 og blev indviet i forbindelse med Landsudstillingen i Aarhus i 1909. Bygningen er tegnet af arkitekten Eggert Achen (1853-1913) der efter sigende skulle have brugt Aarhus byvåben som inspiration/oplæg.

Arkitekturen var ved opførelsen stærkt omdiskuteret, og man frygtede at bygningen ville skæmme skoven. Udseendet blev i byrådet karakteriseret som nærmest en mellemting mellem kinesisk pagode og dansk dampskibspakhusstil , og i Aarhuus Stiftstidende blev projektet præsenteret med overskriften:Kirkegaard eller Sindssygeanstalt i Marselisborg Skov'', og arkitekten blev tvunget til at gennemføre nogle ændringer før projektet blev godkendt. Der var ingen kritik efter at bygningen var opført.

Der var dengang turistrutebåde der sejlede ned langs skoven, og der var i forvejen en anløbsbro på stedet, så mange gæster kom fra søsiden.

Varna Palæet er opkaldt efter den bulgarske by og fæstning Varna ved Sortehavet. Det skyldes at en tidligere ejer af Marselisborg gods, baron Christian C. N. Gersdorff, havde deltaget i russisk krigstjeneste ved Sortehavskysten og derfor (i begyndelsen af 1800-tallet) opkaldt vandmøllen på stedet derefter.

Varna blev i 1970 overtaget af de aarhusianske Odd Fellow-loger, der efter en større ombygning siden har brugt 1. salen til ordensformål, medens restaurationen er bortforpagtet. Palæet er i dag således hjemsted for 8 Odd Fellow loger, 2 Odd Fellow lejre, samt PM Canton og Ungdomsforeningen Fremtiden. Palæet er senere officielt omdøbt til: Odd Fellow Palæet Varna, Aarhus'''. Restauranten er i dag, efter en gennemgribende renovering i foråret 2010 forpagtet til Palle Enevoldsen og Patrick Alexander Eriksen der i dag driver restaurant Varna.

Eksterne kilder/henvisninger 

AarhusWiki artikel om Varna Pavillonen

Restauranter i Aarhus
Bygninger, konstruktioner og anlæg i Aarhus Kommune
Etableret i 1909
Bong

En bong er en type vandpibe, som især benyttes til hashrygning.

Vandets funktioner i bongen
Afkølingen: I en bong bliver røgen afkølet af vandet, som nogle gange tilsættes is for yderligere nedkøling af røgen. Selve afkølingen gør røgen nemmere at inhalere, fordi den kolde røg ikke kradser så meget i halsen som uafkølet røg gør.
Røgfiltrering: Vandet i bongen filtrerer noget tjære og andre affaldsstoffer fra, men ligesom alt andet røg i lungerne, er det ikke yderligere sundt.

Cannabis (rusmiddel)
Udstyr
Kanon (religion)

Kanon kommer af græsk og betyder rettesnor eller doktrin, og begrebet bruges om den officielle samling af bøger og helligskrifter inden for en given religion. Begrebet bruges først og fremmest om kristendommens kanon, dvs den officielle samling af skrifter, som er blevet optaget i Bibelen, og som anses for sande og nødvendige for Bibelens samlede helhed. Begrebet anvendes også indenfor en række andre religioner.

Se også

Artikler om kanonsamlingers tilblivelse 
Den bibelske kanon
Den hebraiske bibels kanon
Det Nye Testamentes kanon

Helligskrifter
Kristendommen
Bibelen
Det Gamle Testamente
Det Nye Testamente

Jødedommen
Tanakh

Islam
Koranen

Hinduisme
Vedaerne
Bhagavad Gita
Mahabharata

Religion
Proskription

Proskription (af lat. proscriptio) er en skriftlig bekendtgørelse om idømmelse af fredløshed og konfiskation af ejendom. De fredløses navne blev skrevet på en liste, en proskriptionsliste, som frakendte dem liv og ejendom. Ordet bruges om statsgodkendte mord og forfølgelser. De proskriberede er politiske rivaler eller personlige fjender. De bruges ved blodige omvæltninger, især i forbindelse med borgerkrigene i Rom og Rædselsregimet under den franske revolution.

Proskriptioner i antikken

Proskriptionerne i 82 f.Kr 
Den første proskription fandt sted i 82 f.Kr. da Lucius Cornelius Sulla blev udnævnt som romersk diktator for at redde republikken. Sulla udvalgte dem, han anså for statens fjender, og offentliggjorde listen over dem på Forum Romanum. Enhver, der stod på listen, var automatisk frataget sit romerske borgerskab og frataget al beskyttelse af loven. Der blev givet dusører til dem, hvis oplysninger førte til en proskriberets død, og den der dræbte en proskriberetmand, havde ret til at få en del af hans ejendom. Resten fik staten. Ingen kunne arve penge eller ejendom efter en proskriberet, og en kvinde gift med en proskriberet kunne ikke gifte sig igen efter hans død. Mange af proskriptionens ofre blev halshugget, og deres hoveder blev fremvist på spyd  på Forum Romanum. Omkring 4700 blev proskriberet, mens mange andre blev dræbt af Sullas hær eller henrettet uden dom. 

Sulla brugte proskriptionerne til at fylde den tomme romerske statskasse, aerarium, som var tømt af kostbare krige i det foregående tiår, og til at uskadeliggøre fjender af den reformerede stat. Det være sig reelle  og potentielle fjender. Især blev ridderstanden Ordo Equester hårdt ramt. Mange fra den havde magt og rigdom. Mange af de proskriberede blev bortført af en gruppe mænd, der alle hed "Lucius Cornelius". De var Sullas frigivne. Det medførte en udbredt frygt, der kan sammenlignes med frygten for at blive bortført af en politistats agenter. 

Der blev ført tilsyn med Sullas proskriptioner, og informanternes navne og dem, der tjente på at myrde proskriberede mænd, blev indført i en protokol, fordi den romerske lov kunne kriminalisere handlinger efter de var blevet begået, og mange informanter og mænd der havde tjent på proskribtionerne, blev senere retsforfulgt. En af Sullas frigivne Lucius Cornelius Chrysogonus førte dette tilsyn og var bestikkelig. Da Marcus Tullius Cicero anklagede ham for groft embedsmisbrug, beordrede Sulla, at Lucius som straf skulle kastes ned fra den Tarpejiske Klippe.

Proskriptionerne i 43 f.Kr 
Proskriptionerne blev genoplivet af det Andet Triumvirat i 43 f.Kr. for at eliminere politiske modstandere og fylde statskassen. Nogle af de proskriberede blev frataget deres ejendom, men beskyttet mod døden af deres slægtninge i triumviratet (fx Lucius Julius Caesar og Lepidus' bror). De fleste var ikke så heldige. De to kendteste var taleren, filosoffen og statsmanden Cicero og hans yngre bror Quintus Tullius Cicero, en af Julius Cæsars legater. Kun Ciceros hoved blev fremvist på Forum Romanum

Antikken
MacOSaiX

MacOSaiX er et program til Mac OS X, som kan generere mosaikker af eksisterende billedmateriale – se eksempel. Kildebilledet bliver analyseret for farver, farvemæthed og kurver, hvorefter billedmaterialet analyseres på samme måde og placeres mest optimalt i henhold til kildebilledet.

Det anbefales, at man har en relativt stor samling billeder – gerne omkring 5.000 eller derover. Programmet kan søge blandt billeder i iPhoto eller billeder fra en Googlesøgning.

Analysen tager op til 4 timer, alt efter computerens hastighed, og cirka samme tidsrum når billedet skal gemmes i enten 72, 150 eller 300 ppi.

Billedbehandling
Grafik-relaterede programmer til OS X
City of London

City of London er en geografisk lille by i Greater London, England. Byen og Westminster er Londons historiske kerne, hvorfra den moderne storby udspringer. Byens grænser har været uændret siden middelalderen, og den er nu kun en lille del af Greater London.

I dag er City of London et vigtigt område for virksomheder og handel og er sammen med New York City et førende globalt finansielt centrum. Man omtaler ofte byen som blot the City eller som Square Mile, da dens areal udgør cirka en kvadratmil (2,6 km²). I middelalderen var City hele London og var skilt fra landsbyen Westminster, mens "London" i dag dækker et langt større område med begge byer. City of London er stadig en del af Londons bymidte, men bortset fra finansiel virksomhed ligger hovedparten af storbyens funktioner i West End. City of London har under 10.000 indbyggere, mens der arbejder 311.000 i området.

The City har to uafhængige enklaver inden for sit område, Inner Temple og Middle Temple. Enklaverne indgår i Citys område, men hører ikke administrativt under City of London Corporation. City of London Corporation administrerer det øvrige City og har også en række eksklaver (parker, skove og fælleder): Ashtead Common, Burnham Beeches, Epping Forest, Hampstead Heath (deriblandt Parliament Hill), Highgate Wood, Queen's Park, West Ham Park og West Wickham and Coulsdon Common.

City of London havde oprindelig en forsvarsmur, London Wall, der blev bygget af romerne for at beskytte den strategisk beliggende havneby. Bygrænsen ligger ikke længere inden for den gamle bymur, da byens område udvidedes med de såkaldte "City Bars" – som Temple Bar. Grænserne blev permanente i middelalderen, hvorfor City ikke kontrollerede eller kontrollerer hele London.

Bymurene er forsvundet, selv om flere dele af dem stadig kan ses. En del af den gamle bymur ved Museum of London blev blotlagt under anden verdenskrig som følge af ødelæggelserne efter et luftangreb den 29. december 1940, da blitzen var på sit højeste. Andre dele af bymuren ses ved St Alphage, London Wall og ved Tower of London.

Indbyggertal

Valgkredse (wards) 
De 25 valgkredse er
 Aldersgate
 Aldgate
 Bassishaw
 Billingsgate
 Bishopsgate
 Bread Street
 Bridge
 Broad Street
 Candlewick
 Castle Baynard
 Cheap
 Coleman Street
 Cordwainer
 Cornhill
 Cripplegate
 Dowgate
 Farringdon Within
 Farringdon Without
 Langbourn
 Lime Street
 Portsoken
 Queenhithe
 Tower
 Vintry
 Walbrook

Referencer

Ekstern henvisning 

 Corporation of London (på engelsk)

 
London, City of
Óscar Arias

Óscar Rafael de Jesús Arias Sánchez (født 13. september 1940 i Heredia, Costa Rica) er den første Nobelprismodtager der er blevet valgt som et lands præsident. Han var præsident i Republikken Costa Rica fra 1986 til 1990, og blev med en snæver valgsejr i 2006 valgt til sin anden præsidentperiode. I 1987 fik han Nobels fredspris for sit arbejde med at stoppe borgerkrigene i flere mellemamerikanske lande.

Noter

Eksterne henvisninger 

 Óscar Arias Sánchez på nobelprize.org

Costa Ricas præsidenter
Modtagere af Nobels fredspris
Politikere fra Costa Rica
Varna

Varna () er med en befolkning på  Bulgariens tredjestørste by efter Sofia og Plovdiv og ligger i provinsen af samme navn Varna. Den er en havneby ved Sortehavet. Byen er opstået næsten oven på den gamle græske miletiske handelskoloni Odessos, som blev grundlagt omkring 580 f.Kr. Odessos blev erobret af tyrkerne i 1393 e.Kr.

I perioden mellem 1949 og 1956 hed byen Stalin efter sovjetlederen Josef Stalin.

Referencer

Galleri 

Byer i Bulgarien
Grækenland i antikken